কলকাতা, ১৭ অক্টোবর : বর্ধমান বিস্ফোরন কাণ্ডের তদন্তে নেমে কিছুদিন আগে এই বাড়িতেই তল্লাশি চালিয়েছিল রাজ্য পুলিশ এবং সিআইডি। কিন্তু কিছুই মেলেনি। তাই এই বাড়িতে তালা ঝুলিয়েই নিশ্চিন্ত ছিল রাজ্যের তদন্তকারীরা। কিন্তু বর্ধমানের বাদশাহী রোডে রেজাউলের সেই বন্ধ বাড়ির দরজা খুলেই ভিতর থেকে ৩ ব্যাগ বিস্ফোরক উদ্ধার করল এনআইজি ও এনএসজি। মিলল ৪০ টি আইইডি বা ইম্প্রোভাইজড এক্সপ্লোসিভ ডিভাইস। শুক্রবার সকাল থেকে সেই বিস্ফোরক নিষ্ক্রিয় করার প্রক্রিয়া শুরু করেছে এনএসজি।